Leiðbeiningar og staðlar vegna vetrarþjónustu 1 . Skilgreining á vetrarþjónustu Vetrarþjónusta er öll vinna við framkvæmd , eftirlit , aðstoð og beina verkstjórn á verkstað við snjómokstur og hálkuvarnir , hreinsun og flutningur á ís og krapa af vegi , úr vegrásum , ræsum og niðurföllum og frá umferðarmerkjum og öðrum mannvirkjum við veginn svo og hreinsun vegyfirborðs og rása eftir hrun í þeim tilfellum þar sem það er af völdum snjóskriða eða ísmyndunar ofan vegar , rekstur og minni viðgerðir á sandgeymslum , sandsílóum , viðgerðir á snjóflóðanetum , stofnkostnaður og viðgerðir á saltkistum , snjógrindum og öðrum minni háttar snjóvarnarvirkjum svo og viðhald snjóstika og snjóspíra sem lagfæra þarf á meðan snjómokstur stendur yfir . Vetrarþjónusta er einnig endurnýjun á girðingum og öðrum minni háttar mannvirkjum utan vegar sem verða fyrir skemmdum í snjómokstri að því tilskildu að um leið séu gerðar ráðstafanir til að hliðstæðar skemmdir endurtaki sig ekki við sambærilegar aðstæður . 2 . Reglur um vetrarþjónustuVegagerðin sér um allan snjómokstur á þjóðvegum og greiðir allan kostnað við mokstur þeirra leiða sem sýndar eru á vetrarþjónustukorti Vegagerðarinnar og í samræmi við þær reglur sem þar gilda . Vegagerðin greiðir ekki kostnað við snjómokstur sem til hefur verið stofnað án hennar samþykkis . Þegar vegur er opnaður er stefnt að því að hann nái að þjóna venjulegri morgunumferð á hverju svæði . Lengd þjónustutíma er háð umferð á hverjum stað og er skilgreindur í vinnureglum í vetrarþjónustu . Vegagerðin getur frestað mokstri ef veður er óhagstætt , eins og í snjókomu eða skafrenningi , eða þegar slíkt veður er fyrirsjáanlegt . Er þá mokað næsta dag sem veður leyfir . 2.1 Regla um helmingamokstur 2.2 Regla um vetrarþjónustu í umsjón sveitarfélaga 2.3 Regla um vor - og haustmokstur , þ.e. skilgreining á G-snjómokstursreglu 3 . Innanhússreglur Vegagerðarinnar í vetrarþjónustu Að öllu jöfnu er miðað við að á hausti , á meðan snjólétt er , og auðvelt er að halda flestum leiðum opnum með bíl með snjótönn , sé hefðbundnum snjómokstursleiðum haldið opnum eftir þörfum og þar með sé frestað gildistöku á þeim snjómokstursreglum sem um þær gilda og er ákvörðun um tímasetningu gildistöku þeirra metin hverju sinni . Gert er ráð fyrir þeim möguleika að hægt sé að flýta mokstri á einstaka leiðum þegar veðurspá er góð og útlit er fyrir að þjónustuleið haldist opin fram yfir næsta opnunardag . Ef ekki næst að opna hluta þjónustuleiðar á mokstursdegi ( þ.e. fyrir 15:00 ) er miðað við að moka alla leiðina daginn eftir eða næsta dag þegar veður leyfir . Miðað er við að taka ákvörðun um frestun moksturs sem fyrst eftir hádegi og eigi síðar en kl. 15:00 . Ef mokstur nýtist ekki , t.d. ef hluti lengri þjónustuleiðar lokast um miðjan dag ( 15:00 - 16:00 ) , er gert ráð fyrir að moka alla leiðina daginn eftir eða næsta dag þegar veður leyfir . Ef veður versnar í lok vinnudags , þá er viðmiðunarreglan sú að halda mokstri áfram í allt að 2 klst. til að tryggja að þeir vegfarendur , sem þá eru á ferðinni á viðkomandi þjónustuleið , komist til byggða . Ef slys verður og líkur eru á að mannslíf séu í hættu , greiðir Vegagerðin allan kostnað við snjómokstur á þjóðvegum . Snjómokstur vegna björgunar verðmæta greiðist með sama hætti og í reglu um helmingamokstur . Ef ósk um það berst er heimild fyrir að moka láta snjó vegna sjúkraflutninga og greiðir Vegagerðin þá hluta þess kostnaðar með sama hætti og í reglu um helmingamokstur . Ef ósk um það berst er heimild fyrir að láta moka snjó innan sveitar vegna jarðarfara og Vegagerðin greiðir þá allan kostnað við snjómoksturinn . Vegagerðin greiðir allan kostnað við snjómokstur á þjóðvegum vegna slökkvistarfa eða þegar neyðarástand skapast , t.d. vegna víðtæks rafmagnsleysis . Óski lögregla sérstaklega eftir þjónustu Vegagerðar utan sem innan þjónustutíma er orðið við þeim óskum , enda hafa Vegagerðin og lögreglan farið yfir það sameiginlega að ekki sé eftir því kallað nema brýna nauðsyn beri til . Ákvarðanir , aðdraganda þeirra og samskipti eru færð í dagbók . Sérstakar aðgerðir eru ávallt rýndar að þeim loknum . Hafa ber í huga að reglur þessar eru viðmiðunarreglur og ber að líta á þær sem slíkar . Vegagerðin ber enga ábyrgð á kostnaði eða tjóni sem upp kann að koma ef ekki tekst að framfylgja ofangreindum reglum . 3.1 Orðsending um umferðaröryggi Starfsmenn í umferðarþjónustu eða vetrarþjónustu skulu tafarlaust tilkynna vaktstöð um mannlausar bifreiðar á fáförnum leiðum ef ætla má , að bifreiðarnar hafi verið yfirgefnar vegna veðurs , ófærðar eða bilunar . Stjórnstöð skal koma boðum áfram til Neyðarlínu 112. 3.2 Vinnuregla varðandi snjóflóð Starfsmaður í snjómokstri sem kemur að snjóflóði eða verður var við fallandi snjóflóð svo og vatnavexti eða skemmdir á vegmannvirkjum vegna vatnsflóða skal strax láta vaktstöð vita og hinkra við þangað til hann fær frekari fyrirmæli .